《舟次金陵怀寄历阳王掾相》
宋代·贺铸

昨时江北望江南，把酒离愁已不堪。
今夜江南望江北，抵掌清谈安可得。
历湖白下非吾乡，官身俗眼禁人狂。
後日扁舟更西去，江北江南两何处。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。